  Майя Бывальцева «Единая Россиялэн» улосвыл политсоветэз Удмуртилы тӧроез быръёнъёсы праймеризэ туннэ, 5-тӥ инвожое, ӵектӥз элькун тӧролэсь ужзэ огдырлы быдэсъясез Александр Бречаловез но Дэри ёрослэсь тӧрозэ Андрей Коняшинэз. Тодэ вайытом, Александр Бречалов партия пушкын куара сётонэ пыриськыны мылкыдыз сярысь вераз 19-тӥ куартолэзе. «Мон понна со дан», — вераз элькун кивалтӥсь но пусйиз, «Единая Россия» «ужась адямиослэн» партизы шуыса. «Ӵапак уженымы асьмеос тӧрлыкез гажан мылкыдэз возьыны но адямиослэсь улонзэс умойгес карыны кулэ», — вераз со политсоветын. Андрей Коняшин партилэн ёзчиосызлы оскемзылы тау каремзэ вераз. Тодэ вайытом, улосвыллы тӧроез дырызлэсь вазь быръёнъёс ортчозы куарусёнэ куара сётонъя огъя нуналэ. Соку ик элькунын Кун Кенешлэсь выль ӧтчамзэ быръёзы. Тегъёс: Политика Ижкар быръёнъёс Удмуртия АлександрБречалов  